Human & Rousseau | Roekeloos
Met Stoffel: die beste stories, bring Human & Rousseau Christiaan Bakkes se mees geliefde Afrikaanse verhale byeen in 'n splinternuwe versamelbundel.
Speurder Ella Neser stel ondersoek in nadat vier gemummifiseerde linkervoete in ’n Checkers-sak in ’n openbare tuin gevind word.
Waar is die liggame waaraan die voete behoort? Lou Pepler, eks-polisieman, nou sekuriteitskonsultant, glo dit hou verband met ’n saak wat hy twintig jaar gelede ondersoek het – die verdwyning van Billy Katz, rykmanseun en rokjagter.
Ella se soektog lei na ’n begrafnisonderneming in Turffontein en die Pottas-familie, met hul stom aanneemseun, Rakker. Maar hoe hou die voete verband met Billy Katz se verdwyning en die saak wat Lou sy loopbaan en amper sy lewe gekos het?
Die verdwyning van Billy Katz word 15 Oktober 2015 vrygestel.
Die verdwyning van Billy Katz / Chris Karsten — Human & Rousseau, 15 Oktober 2015; 416 p. ; sagteband. — ISBN 9780798171076
Die verdwyning van Billy Katz,
23 Augustus 2015.
Janien was op die oog af geliefd, ’n suksesvolle kunstenaar met ’n slag vir besigheid, en op die punt om met haar universiteitsliefde te trou. Was dit selfdood of moord? Waarom is die toneel om haar liggaam so sorgvuldig, amper kunstig, gerangskik? En hoekom is haar rekenaar se geheue voor die tyd so sorgvuldig skoongevee?
Skarlaken word 21 September 2015 vrygestel.
Skarlaken / Irma Venter — Human & Rousseau, 21 September 2015; 384 p. ; sagteband. — ISBN 9780798170444
22 Augustus 2015.
Ná die verbrokkeling van sy verhouding vestig die kunstenaar Niek Steyn hom in Kaapstad.
Wanneer een van Marthinus Scheepers se varke in Niek se tuin beland, raak hulle bevriend.
Charelle Koopman, Niek se loseerder, verdwyn eendag, en ’n welaf kunstenaar maak ’n verdagte aanbod op Niek se huis.
Op Stellenbosch skryf ’n vrou met ’n haaslip ’n monografie oor die kuns van die Olivier-broers, en word op ’n dag ooggetuie van ’n moord. Kort hierna nader ’n holwangkêrel haar met ’n vreemde voorstel.
Vlakwater word 1 September 2015 vrygestel.
Vlakwater / Ingrid Winterbach — Human & Rousseau, 1 September 2015; 256 p. ; sagteband. — ISBN 9780798169387
Maxie van der Merwe is van die lipstiek-en-stiletto-generasie.
Sy was ’n Facebook-flerrie van formaat, en ’n groot feminis, maar toe ontmoet sy vir vervelige Gustav. En al is sy nie ’n domestic goddess se watsenaam nie, wil sy vreeslik graag trou, al vandat sy ontdek het daar is kinders wat ’n ma én ’n pa het. Want na ’n pa verlang sy met haar hele hart.
Wanneer Maxie se politikus-ma haar New York toe pos saam met ’n spin doctor omdat Gustav, ’n rugbyskeidsregter, die hele land in die skande gesteek het, voel sy hoe die Facebook-flerrie in haar weer wakker word en haar Jimmy Choo’s aantrek.
Maar New York is snikheet warm, daar’s ’n stalker oorkant haar woonstel en sy voel soos ’n valerige muffin tussen al die blinkversierde New Yorkse cupcakes.
Haar ma kom op besoek en Maxie leer skokkende dinge oor die pa wat sy nooit geken het nie. Hy is dalk nader as wat sy kon droom …
En wat van die man met die groot hande en die sagtheid in sy oë – gaan hy Gustav se plek langs haar kom vol staan? En gaan sy ooit tyd hê om genoeg happe van hierdie groot appel te neem?
’n Hap van die appel / deur Kristel Loots — Human & Rousseau, 20 September 2012. — 256 p. ; sagteband. — ISBN 9780624056331 :
Sleutelwoorde: ’n Hap van die appel, Kristel Loots
Daar is soveel dinge wat ’n mens nooit vir jou ouma vra wanneer jy die kans het nie. Wanneer jy later probeer onthou wat sy wel vertel het, het jy die grootste deel van haar storie al weer vergeet.
Omdat Solet Scheeres se kinders hul Suid-Afrikaanse oumas net ’n paar weke per jaar sien, het sy besluit om ’n boek te skryf waarin ouma haar lewensverhaal kan vertel. Ons oumas het immers dinge deurgemaak wat ons kinders nooit sal beleef nie. Uiteindelik, nadat sy die boek vol geskryf het, kry ouma se kleinkind dit terug om die kosbare stuk familiegeskiedenis vir die nageslag te bewaar.
Ouma vul vrae in die volgende afdelings in:
1. Ouma se storie
2. Hok toe! Ouma se skooldae
3. Herinneringe uit toeka se dae
4. Vrotsige vryers en ’n trousseaukis
5. Huis opsit en moederskap
6. Ouma se plek in die geskiedenis
7. Ouma se reisavonture
8. Ouma se wense en wyshede
Die boek bestaan uit vrae wat ouma moet invul, pragtige kleur illustrasies van onder andere Anneline Kriel, Zola Budd, Chris Barnard, Lady Di en ander bekende dinge en mense uit ouma se leeftyd. Daar is ook leë blaaie in elke hoofstuk waar ouma ekstra inligting kan neerpen, of foto’s plak.
’n Boek vol met Ouma se mooiste herinneringe – om vir altyd te onthou.
Ouma se storie / deur Solet Scheeres — Human & Rousseau, 15 November 2012. — 128 p. ; sagteband. — ISBN 9780798156097 :
Sleutelwoorde: Ouma se storie, Solet Scheeres, Anneline Kriel, Zola Budd, Chris Barnard
Die selfmoord van haar kleintydse vriendin, Mignon, laat Maggie McKairn met meer vrae as antwoorde.
Wat het met Mignon gebeur in die jare wat hulle mekaar nie gesien het nie wat haar so bitter gemaak het dat sy nie meer kans gesien het om te lewe nie? En waarom het Mignon se familie alle kontak met haar verbreek?
Op skool moes Maggie en Mignon pouses op hul eie speel en die spot van die ander kinders trotseer. Maggie omdat sy die streng skoolhoof se rooikopdogter is en Mignon omdat sy ’n Jehova-getuie is. En Maggie weet uit eie ervaring hoe ongenaakbare dissipline ’n kind lewenslank kan knou.
Voor haar dood het Mignon vir Maggie gevra om ’n vrou in die tronk te gaan opsoek. Bea Mostert, ook ’n Jehova-getuie, is tot dertig jaar tronkstraf gevonnis vir ’n onmenslike daad. Wat in die Mignon en Bea se lewens het hul tot sulke uiterstes gedwing?
Getuie / deur Christine Barkhuizen-Le Roux — Human & Rousseau, 15 November 2012. — 384 p. ; sagteband. — ISBN 9780798157070 :
Sleutelwoorde: Getuie, Christine Barkhuizen-Le Roux
50022 keer gelees
16067 keer gelees